
REFERATUL DE APROBARE A PROIECTULUI DE HOTĂRÂRE

privind modificarea și completarea Contractului de delegare a gestiunii nr. SC2016-12904/26.05.2016
1. Descrierea situației actuale

Activitatea de semnalizare rutieră este delegată către S.C. Drumuri Municipale Timișoara S.A. prin HCLMT nr. 162/10.05.2016, în baza căreia s-a încheiat Contractul de delegare a gestiunii nr. SC2016-12904/26.05.2016.
În urma verificărilor efectuate, Camera de Conturi Timiș, prin Raportul de audit financiar din 31 iulie 2017, recomandă reanalizarea clauzelor contractului de delegare de gestiune nr. SC2016-12904/26.05.2016 în corelare cu celelalte anexe ale contractului, astfel încât să fie reglementată modalitatea în care să fie reanalizate și decontate lucrările de investiții/modernizări, etc.

Modificarea contractului de delegare de gestiune se impune și în ceea ce privește plata redevenței, în sensul corelării clauzelor cu procedura de colectare impusă de Direscția Fiscală a Municipiului Timișoara prin HCLMT nr. 444/2015 și prin adresa nr. IF2017-077594/09.10.2017.

De asemenea, se impune reglementarea reutilizării unor mijloace de semnalizare rutieră, respectiv scoaterea din funcțiune, casarea și valorificarea ca deșeuri a celor care nu mai pot fi utilizate în procesul de semnalizare rutieră, precum și reglementarea unor măsuri privind verificarea prestării serviciilor de către reprezentanții delegatarului.

Prin adresele  cu nr. 6064/03.08.2022 și nr. 8544/01.11.2022, S.C. Drumuri Municipale Timișoara S.A. a solicitat actualizarea prețurilor conform art. 6 din contractul nr. SC2016-12904/26.05.2016, ca urmare a finalizării achizițiilor la principalele materiale necesare realizării serviciilor de semnalizare rutieră, întreținere, mentenanță, funcționare și dirijare a circulației rutiere pe raza Municipiului Timișoara. Prin aceleași adrese S.C. Drumuri Municipale Timișoara S.A. propune aprobarea unor noi articole de deviz datorită diversificării activităților de întreținere și/sau extindere a sistemului “Trafic management și supraveghere video”.
2. Schimbări preconizate și rezultate așteptate

Potrivit legislației în vigoare cu privire la achizițiile publice, S.C. Drumuri Municipale Timișoara S.A. este autoritate contractantă, având obligația de a respecta procedura prevăzută de legislația în vigoare.
Art. 6 din Contractul nr. SC2016-12904/26.05.2016 prevede faptul că, tarifele pentru lucrările /serviciile care fac obiectul prezentului contract sunt evidențiate în Devizele analitice întocmite pe categorii de lucrări aprobate de către Consiliul Local al Municipiului Timișoara și care fac parte integrantă din prezentul contract. Tarifele se vor actualiza periodic, conform legislației în vigoare. Prețurile la materialele folosite la lucrările ce fac obiectul prezentului contract se vor justifica prin facturi de la furnizori.
Precizăm că pe parcursul derulării contractului mai sus menționat, respectiv de la data semnării și până în prezent, Societatea de Drumuri Municipale Timișoara S.A. și-a îndeplinit întocmai și la timp toate lucrările comandate de către beneficiar, iar calitatea acestor lucrări corespunde cerințelor impuse de normele tehnice în vigoare.

Astfel, se impune modificarea Contractului SC2016-12904/26.05.2016, prin act adițional, în sensul completării listei de lucrări cu noi articole, precum și actualizarea prețurilor aprobate conform Devizului atașat care face parte integrantă din prezenta hotărâre și întocmirea unui act adițional la Contractul nr. SC2016-12904/26.05.2016, alte modificări și completări necesare pentru desfășurarea activității de semnalizare rutieră din Municipiul Timișoara, precum și a infrastructurii  intrainstituționale a municipalității.

Modificarea și completarea contractului de delegare a gestiunii SC2016-12904/26.05.2016 va aduce la o mai bună gestionare tehnico-economică a contractului.

De asemenea devizele analitice prevăzute la art. 6 din contractul SC2016-12904/26.05.2016 se vor completa cu noi articole de deviz conform Anexei, și tarifele pentru lucrările/serviciile care fac obiectul contractului se vor actualiza.
3. Concluzii

Consider necesar și oportun  aprobarea proiectului de hotărâre privind aprobarea modificării Contractului de delegare a gestiunii nr. SC2016-12904/26.05.2016, completarea devizelor analitice și actualizarea tarifelor.

